Andy Hicks

Andy Hicks (født 10. august 1973 i Tavistock) er en engelsk profesjonell snookerspiller. Han har vært rangert innen topp 20 på verdensrankingen og har en semifinale i verdensmesterskapet i snooker som beste plassering.

Hicks gjorde seg første gang bemerket da han i 1995 kom til semifinalen i verdensmesterskapet, etter å ha slått Steve Davis, Willie Thorne og Peter Ebdon på veien. I semifinalen tapte han 11–16 for Nigel Bond. Han har også kommet til semifinaler i Grand Prix (1994), UK Championship (1995) og Masters (1996). Hicks har aldri kommet til en finale i en rankingturnering.

Hicks tilbrakte slutten av 1990-tallet like utenfor topp 16 på verdensrangeringen, med 17.-plass i sesongen 1995/1996 som beste plassering. Etter dette falt han på rankingen og var for sesongen sesongen 2003/2004 rangert som nummer 62 i verden.

Etter dette klatret han imidlertid igjen på rankingen og kom til andre runde i verdensmesterskapet i 2004, etter at han slo Quinten Hann i en kamp som best huskes for at det nesten ble slåsskamp mellom spillerne etter kampen. Dette skjedde etter at Hicks påpekte overfor Hann at sistnevnte ville være utenfor topp 16 på verdensrangeringen som en følge av tapet. Hicks uttalte senere at han angret på uttalelsen. I andre runde tapte han for Ronnie O'Sullivan med 11–13.

Referanser

Eksterne lenker 
 

Engelske snookerspillere
Personer fra Tavistock